
Enuntziatua 

1. ARIKETA (3 puntu) Kate osagarriak (karaktere-kateak erabiliz) 

ADN molekula bakoitza bi kate osagarriz eratuta egon ohi da eta kate horietako bakoitzak nukleotido 
izeneko konposatu kimiko ugari izaten ditu. Nukleotidoak, besteak beste, adenina (A), guanina (G), 
timina (T) eta zitosina (Z) elementuez eratuta daude (elementu horiei oinarrizko elementuak deituko 
diegu). Kate bakoitzeko oinarrizko elementu bakoitza azukre molekula bati elkartuta egongo da eta, 
hidrogenozko lotura bati esker, molekulako beste katean aurkitzen den oinarrizko elementu osagarri bati 
ere lotuta egongo da. Oinarrizko elementuen arteko afinitate kimikoa dela eta, adenina (A) duten 
nukleotidoak beti timina (T) dutenekin elkartzen dira eta zitosina (Z) dutenak guanina (G) dutenekin 
elkartzen dira. 

Esate baterako ADN molekula bat osatzen dutenetako kate batean AGATZ sekuentzia balego, 
molekulako beste katean bere sekuentzia osagarria TZTAG edukiko litzateke. 

Jarraian zehazten dena egin behar da: 

a) (0,75 puntu) A', 'G', T eta 'Z' karaktereez osatutako katl kate bat emanda, kat2 bere kate 
osagarria kalkulatzen duen funtzioa definitu, A'-ren osagarria T dela eta 'G'-ren osagarria Z' 
dela kontuan hartuz: 

void sekuentzia_osagarria(char katl[ ], char kat2[ ]); 

b) (0,5 puntu) Kate bat emanda, katean zebat 'G eta zenbat Z' dauden kalkulatzeko balio duten bi 
funtzio definitu: 

int g_kopurua(char kat[ ]); 
int z_kopurua(char kat[ ]); 

c) (puntu 1) Adenina eta timina hidrogenozko bi zubiren bidez elkartzen dira; zitosina eta guanina, 
berriz, hiru zubiren bidez. Horregatik, zenbat eta Z-G edo G-Z lotura gehiago eduki, hainbat eta 
egonkorragoa izango da ADN molekula bat. ADN molekula baten egonkortasuna ezagutzeko 
ADN molekula hori osatzen duten 2 kateak ezagutzea ez da beharrezkoa, batekin nahikoa dugu, 
kateak osagarriak baitira. 

Bi kate emanda, egonkorragoa zein den erabakitzen duen funtzioa definitu, aurreko atalean 
definitutako g_kopurua eta z_kopurua funtzioak erabiliz. Kate bakoitza ADN molekula 
desberdin batena izango da. Kate bat beste bat baino egonkorragoa izango da 'Z' kopurua gehi 'G 
kopurua handiagoa bada. Funtzioak 1, 2 edo 0 balioa itzuli beharko du: 

• lehenengo katea bigarrena baino egonkorragoa bada, 1 balioa itzuliko du. 

• bigarrena lehenengoa baino egonkorragoa bada, 2 balioa itzuliko du. 

• Egonkortasun maila bera badute, 0 balioa itzuliko du. 

void egonkorra(char katl[ ], char kat2[ ]); 



(hurrengo orrian jarraitzen du ->) 

d) (0,75 puntu) Programa nagusia idatzi. Programa nagusiak honako ekintza hauek burutu beharko 
ditu: 



• 'A', 'G', T eta Z' karaktereez osatutako kate bat eskatu erabiltzaileari. Kateak gehienez 
100 karaktere izan ditzake. Kate horretan 'A', 'G', T' eta Z' karaktereak edozein 
ordenetan eta edozein kopurutan ager daitezke eta beste karaktererik ez dela egongo, 
hau da katea egokia izango dela suposatu behar da. Erabiltzaileak ez du ezer egiaztatu 
behar. 

• Kate osagarria kalkulatu eta pantailan aurkeztu. 

• Beste ADN molekula bati dagokion katea eskatu (hau ere egokia izango dela eta 
gehienez 100 karaktere izango dituela suposatuz) eta lehenengo katea kontuan hartuz 
egonkorrena zein den erabaki erantzuna pantailan aurkeztuz. 



Exekuzio-adibidea: (erabiltzaileak tekleatutakoa letra etzanez eta azpimarratuta ageri da) 



Sartu ADN molekula bati dagokion katea: AAGZTZZA 
Kate horren osagarria honako hau da: TTZGAGGT 
Sartu beste ADN molekula bati dagokion katea: GGZZZ 
2. ADN molekula egonkorragoa da. 
Sakatu tekla bat amaitzeko. 



Pantaila 



Adibide honetan bigarren ADN molekula lehenengoa baino egonkorragoa da bigarreneko G 
kopurua gehi Z kopurua (5) lehenengoko G kopurua gehi Z kopurua (4) baino handiagoa 
delako. 

2. ARIKETA (4 puntu) Munduko futbol txapelketa (karaktere-kateak eta bektoreak erabiliz) 

Munduko futbol txapelketari buruzko informazioa gordetzeko Selekzioak egitura dugu: 



'G' 



'U' 



'\0' 



Selekzioen izenak karaktere-kate batean gordetzen dira, komaz bananduta. Gehienez 32 talde egon 
daitezke. 

Selekzio bakoitzaren irabazitako, berdindutako eta galdutako partidu-kopuruak gordetzeko him taula 
(irabazitakoak, berdindutakoak, galdutakoak) erabiliko dira. Horrela, adibidea jarraituz, taula hauen 0. 
posizioek Italiak irabazitako, berdindutako eta, hurrenez hurren, galdutako partidu kopuruak gordeko 
dituzte, 1. posizioetan Espainiar selekzioaren datuak egongo dira, eta horrela azken selekziora arte 
(adibidean 3. posizioa, UK-ko selekzioari dagokiona). 

Burutu beharrekoak honako hauek dira: 

a) (0,25 puntu) 

Selekzioen izenak dituen katea emanda, zenbat selekzio dauden kalkulatzen duen funtzioa 
idatzi. Izenak koma batez bananduta egongo dira: 

int selekzio_kopurua (char selek[ ]); 

b) (0,5 puntu) 

Irabazitako, berdindutako eta galdutako partidu-kopuruei buruzko datuak dituzten taulak eta 
selekzio -kopurua emanda, beste taula batean selekzio bakoitzak lortutako puntuak gordetzen 
dituen funtzioa idatzi. Irabazitako partidu bakoitzeko 3 puntu lortzen dira, berdindutako partidu 
bakoitzeko puntu 1 eta galdutako partiduek punturik ez dute ematen: 

void puntuak_kalkulatu (int irabazi[ ], int berdin[ ], int galdu[ ], int puntuak[ ], int 

selek_kop); 

c) (3,25 puntu) (0,25 + 0,25 + 1 + 0,25 + 1,5) 

Funtzio nagusia idatzi. Funtzio nagusiak honako urrats hauek jarraitu beharko ditu: 

• Selekzioen izenez osatutako karaktere-kate a eskatu eta jaso. Izenak komaz bereiztuta 
egongo dira eta gehienez 250 karaktere izango dira. Ez da ezer egiaztatu beharko, dena 
egokia dela suposatu behar da. 

• selekzio _kopurua funtzioa erabiliz zenbat selekzio dauden kalkulatu. 

• Selekzio bakoitzaren irabazitako, berdindutako eta galdutako partidu-kopuruak eskatu 
erabiltzaileari. 

• puntuak_kalkulatu funtzioa erabiliz selekzio bakoitzaren puntuazioa kalkulatu. 

• Puntuazioa kontuan hartuz bi selekzio onenak zein diren kalkulatu eta bi selekzio 
horien izenak eta puntuak aurkeztu pantailan. 

E xekuzio-adibidea: (erabiltzaileak tekleatutakoa letra etzanez eta azpimarratuta ageri da) 



Sartu selekzioen izenak: Italy, Spain, Greece, UK 

Sartu 1. selekzioaren irabazi, berdindu eta galdutako 

partiduak: 3 0 1 

Sartu 2. selekzioaren irabazi, berdindu eta galdutako 
partiduak: 12 1 

Sartu 3. selekzioaren irabazi, berdindu eta galdutako 
partiduak: 2 0 2 

Sartu 4. selekzioaren irabazi, berdindu eta galdutako 
partiduak: 10 3 

Talde onenak Italy eta Greece dira 9 eta 6 punturekin. 



Pantaila 

3. ARIKETA (3 puntu) Blum-en osoak 



Blum-en zenbaki osoak kriptografian eta konplexutasunaren teorian erabiltzen dira zenbaki hauek 
maneiatzen dituzten algoritmo eraginkorrak aurkitzea oso zaila delako. 

Osoa eta positiboa den n zenbaki bat Blum-en osoa dela esango dugu jarraian aipatzen diren lau 
baldintzak betetzen dituzten p eta q bi zenbaki oso existitzen badira: 



• n = p * q 

• p eta q zenbaki lehenak dira. 

• p eta 4ren arteko zatiketaren hondarra 3 da. 

• q eta 4ren arteko zatiketaren hondarra 3 da. 



Beste era batera esanda, n Blum-en osoa izango da lehena den eta zati 4 egiterakoan hondar bezala 3 
ematen duen n-ren p zatitzaile bat existitzen bada eta gainera n zati p egiterakoan lortzen den q zenbakia 
ere lehena bada eta q zati 4 egiterakoan hondar bezala 3 lortzen bada. 

Adibideak: 

S 133 Blum-en osoa da: 133 = 7 * 19 da, 7 eta 19 lehenak dira eta 7 eta 19 zati lau egiterakoan 
hondarra 3 da. 

✓ 217 (217 = 7 * 31), 301 (301 = 7 * 43) eta 589 (589 = 19 * 31) ere Blum-en osoak dira, 7 eta 
19ren kasuan bezala 31 eta 43 lehenak baitira eta zati lau egiterakoan hondarra 3 baita. 

Honako hau egin behar da: 

a) (1,5 puntu) 

int lehena43(int x) funtzioa definitu. Funtzio honek 1 itzuliko du x zenbaki lehena bada eta x 
zati 4 egitean hondarra 3 bada eta bestela 0 itzuliko du. 

b) (1,5 puntu) 

Programa nagusia idatzi. Bertan erabiltzaileari zenbakiak eskatuko zaizkio Blum-en osoak al 
diren ala ez erabakitzeko. Programak balio bat eskatu ondoren Blum-en zenbakia al den ala ez 
adieraziko du eta beste balio bat sartu nahi al duen galdetuko dio erabiltzaileari. Galdera honi 
erantzuteko 'b' edo 'e' balioak besterik ez dira onartuko. Ondoren, baiezko erantzuna jaso bada 
('b') beste zenbaki bat eskatuko da, prozesu osoa erabiltzaileak ezezko erantzuna eman arte 
errepikatuz. Ezezko erantzuna jasotzen denean programa nagusia amaitu egingo da. 

OHARRA: Zenbaki lehenak unitatearekin (1) eta bere buruarekin bakarrik zatigarriak diren zenbaki 
positibo osoak dira, baina definizioz 1 ez da lehena. Aurreneko hogei zenbaki lehenak 2, 3, 5, 7, 11, 
13, 17, 19, 23, 29, 31, 37, 41, 43, 47, 53, 59, 61, 67 eta 71 dira. Beste era batera esanda, zenbaki 
lehenak justu bi zatitzaile dituzten zenbakiak dira. Zatitzaile gehiago edo gutxiago dituztenak ez dira 
lehenak. 



Exekuzio-adibidea: (erabiltzaileak tekleatutakoa letra etzanez eta azpimarratuta ageri da) 

Pantaila 



Sartu zenbaki bat: 133 
Blum-en zenbakia da. Beste zenbakiren bat aztertu nahi 
al duzu? b 

Sartu zenbaki bat : _7 

Ez da Blum-en zenbakia. Beste zenbakiren bat aztertu 

nahi al duzu? e 

Sakatu tekla bat amaitzeko. 

